
COMMENTARIUM OFFICIALE 


ACTA PII PP. X 


MOTU PROPRIO. 


SACERDOTES ARNOLDUS HARRIS MATHEW 
HERBERTUS IGNATIUS BEALE ET ARTHURUS GUILELMUS HOWARTH 
NOMINATIM EXCOMMUNICANTUR. 


Gravi iamdiu scandalo, maximo animi moerore, vobis esse 
novimus sacerdotes HERBERT UM IGNATIUM BEALE et ARTHURUM 
GUILELMUM HOWARTH e clero Nottinghamensi qui, quae sua sunt 
non quae Iesu Christi quaerentes et aestu ambitionis abrepti, 
postquam penes acatholicos homines Episcopatus honore au- 
geri non semel pertentaverint, eo temeritatis novissime pro- 
gressi sunt ut, voti compotes facti, Episcopalem consecra- 
tionem se recepisse Nobis arroganter nunciarint. Nec eorum 
nuncii authenticum defuit testimonium; nam qui sacrilegi hu- 
ius facinoris princeps auctor fuit, pseudo-episcopus quidam 
ARNOLDUS HARRIS MATHEW,litteris tumoris plenis ad Nos datis, 
illud plane confirmare veritus non est. Qui quidem insuper 
Archiepiscopi Anglo-Catholici Londinensis titulum sibi arro- 
gare non dubitavit. 

Ad vos igitur, primum, Dilecti Filii, de quorum religiosa 
et devota erga Nos voluntate semper et illustria testimonia exce- 
pimus, animum et sollicitudinem Nostram convertentes, vehe- 
menter hortamur in Domino ut ab eorum fraudibus et insidiis 
sedulo caveatis. 

Dein vero, ne muneri Nostro deesse videamur, Decessorum 
Nostrorum exemplis inhaerentes, praefatam consecrationem 

illegitimam, sacrilegam atque omnino contra huius Sanctae 
Sedis mandata Sacrorumque Canonum sanctionem factam edi- 
cimus. 

Supra nominatos, demum, sacerdotes ARNOLDUM HARRIS 
MATHEW, HERBERTUM IGNATIUM BEALE et ARTHURUM GUILELMUM 
HoWARTH, ceterosque omnes qui nefario fiuic crimini operam, 
consilium, consensum praebuerunt, auctoritate Omnipotentis 
Dei, excommunicamus, anathematizamus atque ab Ecclesiae 
communione segregatos ac prorsus schismaticos habendos et a 
Catholicis universis et praesertim a vobis vitandos esse praeci- 
pimus et solemniter declaramus. 

Quam aerem quidem sed omnino necessariam medicinam 
adhibentes, vos pariter, Dilecti Filii, adhortamur ut férvidas 
preces vestras Nostris adiiciatis, Deum obsecrantes ut hos infe- 
Hciter errantes ad Christi ovile et ad salutis portum misericor- 
diter dignetur reducere. 

Quod ut efficacius, Deo adiuvante, consequi possitis, Apo- 
stolicam benedictionem vobis ex animo impertimur. 

Datum Romae apud S. Petrum sub annulo Piscatoris die 
xi Februarii MCMXI, Pontificatus Nostri anno octavo. 


PIVS PAPA X. 


LITTERAE APOSTOLICAE 


I. 


FACULTAS ARCHISODALITATI A PERPETUA ADORATIONE DIOECESEOS LABACENSIS 
CONCEDITUR ALIAS EIUSDEM NOMINIS SODALITATES UBIQUE GENTIUM AG- 
GREGANDI, EISQUE INDULGENTIAS IMPERTIENDI. 


PIUS PP. x. 


Ad perpetuam rei memoriam. — Nobis exponendum curavit supre- 
mus Moderator Archisodalitatis a Perpetua Adoratione, hoc pietatis et 
caritatis opus, quod rogatu Venerabilis Dei servi Francisci losephi 
Rudigier, Episcopi Linciensis, a fel. rec. Pio Papa IX Decessore Nostro 


